બંધના આગલા જ દિવસે બસપા સુપ્રીમો માયાવતીએ પેટ્રોલ-ડીઝલના ભાવમાં થઈ રહેલા સતત વધારા તથા મોંઘવારી માટે કેન્દ્રની ભાજપ સરકારની સાથો સાથ કોંગ્રેસને જવાબદાર ઠેરવી. માયાવતીએ કહ્યું કે, પેટ્રોલ-ડીઝલના ભાવમાં વધારો તથા મંઘવારી વિરૂદ્ધ થયેલા ભારત બંધની સ્થિતિ ઉભી થવા પાછળ કોંગ્રેસ અને ભાજપ બંને સરખી જવાબદાર છે. કોંગ્રેસે જ યૂપીએ-2ના શાસનકાળમાં પેટ્રોલને સરકારી નિયંત્રણથી મુક્ત કરાવવાનો નિર્ણય લીધો હતો અને ત્યાર બાદ કેન્દ્રની સત્તામાં આવેલી ભાજપ સરકાર પણ તે જ આર્થિક નીતિઓને આગળ વધારી રહી છે. એટલુ જ નહીં, ભાજપ તેનાથી એક પગલુ આગળ નિકળી અને ડીઝલને પણ સરકારી નિયંત્રણમાંથી મુક્ત કરી દીધી, જેના કારણે ખેતી-ખેડૂતને વિપરીત અસર પહોંચી.